ମେହବୁବା ମୁଫ୍ତି (Mehbooba Mufti, PDP) କହିଛନ୍ତି - ପ୍ରଥମେ ସବୁ ଆଇନ ଲୋକଙ୍କ ସହ ବିଚାର ବିମର୍ଶକୁ ଆଧାରକରି ପ୍ରସ୍ତୁତ କରାଯାଉଥିଲା ଓ ତାହା ଜନସାଧାରଣଙ୍କ ପାଇଁ ଅନୁକୂଳ ଥିଲେ । କିନ୍ତୁ ବର୍ତ୍ତମାନ କାଶ୍ମୀରବାସୀଙ୍କ ଉପରେ ଆଇନ ଲଦି ଦିଆଯାଉଛି ଓ ଏସବୁ ସେମାନଙ୍କ ଅସ୍ତିତ୍ୱର ବିରୋଧୀ । ଆମେ ଏହାକୁ ବରଦାସ୍ତ କରିବୁ ନାହିଁ ।
ମେହବୁବା ମୁଫ୍ତି (ଫାଇଲ ଫଟୋ)
Share this:
ନୂଆ ଦିଲ୍ଲୀଃ ଜମ୍ମୁ କାଶ୍ମୀରର ପୂର୍ବତନ ମୁଖ୍ୟ ମନ୍ତ୍ରୀ ତଥା ପିଡିପି ନେତା ମେହବୁବା ମୁଫ୍ତି (Mehbooba Mufti, PDP) କହିଛନ୍ତି ଯେ କାଶ୍ମୀରବାସୀଙ୍କ ଉପରେ ଆଇନ ଲଦି ଦିଆଯାଉଛି । ସେ ଆହୁରି କହିଛନ୍ତି - କାଶ୍ମୀରୀ ଯୁବକଙ୍କ ଭବିଷ୍ୟତକୁ ବଞ୍ଚାଇବା ପାଇଁ ଯକୌଣସି ସ୍ତରକୁ ବି ଚାଲିଯାଇପାରିବେ । ଥମେ ସବୁ ଆଇନ ଲୋକଙ୍କ ସହ ବିଚାର ବିମର୍ଶକୁ ଆଧାରକରି ପ୍ରସ୍ତୁତ କରାଯାଉଥିଲା ଓ ତାହା ଜନସାଧାରଣଙ୍କ ପାଇଁ ଅନୁକୂଳ ଥିଲେ । କିନ୍ତୁ ବର୍ତ୍ତମାନ କାଶ୍ମୀରବାସୀଙ୍କ ଉପରେ ଆଇନ ଲଦି ଦିଆଯାଉଛି ଓ ଏସବୁ ସେମାନଙ୍କ ଅସ୍ତିତ୍ୱର ବିରୋଧୀ । ଆମେ ଏହାକୁ ବରଦାସ୍ତ କରିବୁ ନାହିଁ ।
ଉଲ୍ଲେଖନୀୟ କଥା ହେଉଛି ପ୍ରାୟ ୧୪ ମାସ ନଜର ବନ୍ଦୀକାଟି ମୁକ୍ତ ହେବା ପରେ ମେହବୁବା ମୁଫ୍ତିଙ୍କ ବିବୃତ୍ତିକୁ ନେଇ ନିକଟରେ ଏକ ବଡ଼ ବିବାଦ ଦେଖା ଦେଇଥିଲା । କିଛି ଦିନ ପୂର୍ବରୁ ଏକ ସାମ୍ବାଦିକ ସମ୍ମିଳନୀରେ ନିଜ ହାତରେ ଜମ୍ମୁ କାଶ୍ମୀରର ପତାକା ଦେଖାଇ ସେ କହିଥିଲେ- 'ଏହା ମୋର ପତାକା '। ଯେତେବେଳେ ଏହି ପତାକା ଫେରି ଆସିବ ସେତେବେଳେ ଆମେ ମଧ୍ୟ ତ୍ରିରଙ୍ଗା ବି ଉଡାଇବୁ । ଯେପର୍ଯ୍ୟନ୍ତ ଆମେ ଆମର ପତାକା ଫେରାଇ ନ ଦିଆଯାଇଛି ସେପର୍ଯ୍ୟନ୍ତ ଆମେ କୌଣସି ପତାକା ଉତ୍ତୋଳନ କରିବୁ ନାହିଁ । ଆମର ପତାକା ହିଁ ତ୍ରିରଙ୍ଗା ସହିତ ଆମର ସମ୍ପର୍କ ସ୍ଥାପନ କରେ ।
ସାମ୍ବାଦିକମାନଙ୍କ ସହ ବାର୍ତ୍ତାଳାପରେ ମେହବୁବା ମୁଫତି କହିଥିଲେ ଯେ ଆମେ ଅର୍ଥନୈତିକ ସ୍ତରରେ ମଧ୍ୟ ବାଂଲାଦେଶଠାରୁ ପଛରେ ରହିଛୁ । ଚାକିରୀ ହେଉ କିମ୍ବା ଆଉ କିଛି ଏହି ସରକାର ପ୍ରତ୍ୟେକ ଦିଗରେ ବିଫଳ ହୋଇଛନ୍ତି । ଏହି ସରକାରଙ୍କର ଏପରି କୌଣସି କାମ କରିନାହାନ୍ତି ଯାହାକୁ ଦେଖାଇ ସେମାନେ ଭୋଟ୍ ମାଗି ପାରିବେ । ଏହି ଲୋକମାନେ କହୁଛନ୍ତି ଯେ ବର୍ତ୍ତମାନ ଜମ୍ମୁ କାଶ୍ମୀରରେ ଜମି କିଣା ଯାଇପାରିବ । ତା'ପରେ ସେମାନେ ମାଗଣା ଟିକା ବଣ୍ଟନ କରିବେ ବୋଲି କହିଛନ୍ତି । ଆଜି ପ୍ରଧାନ ମନ୍ତ୍ରୀ ମୋଦୀଙ୍କୁ ଭୋଟ୍ ପାଇଁ ଆର୍ଟିକିଲ୍ ୩୭୦ ବିଷୟରେ କଥା କହିବା ଜରୁରୀ ପଡୁଛି ।
ମେହବୁବାଙ୍କ ଏହି ବିବୃତ୍ତି ଉପରେ ବିଜେପି ପକ୍ଷରୁ ତୀବ୍ର ପ୍ରତିକ୍ରିୟା ପ୍ରକାଶ ପାଇଛି । ଉଲ୍ଲେଖନୀୟ କଥା ହେଉଛି ଜମ୍ମୁ କାଶ୍ମୀରର ସମସ୍ତ ରାଜନୈତିକ ଦଳ ଏକାଠି ହୋଇ ଏକ ଫ୍ରଣ୍ଟ ଗଠନ କରିଛନ୍ତି । ମେହବୁବା ମୁଫ୍ତି ମୁକ୍ତ ହେବା ପରେ ଫାରୁକ୍ ଓ ଜାତୀୟ ସମ୍ମିଳନୀର ଓମାର ଅବଦୁଲ୍ଲା ମଧ୍ୟ ତାଙ୍କୁ ଭେଟିଥିଲେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
